Up-637/03
Datum: 2003-10-03T00:00:00.000+02:00
ecli: ECLI:SI:USRS:2003:Up.637.03
vrsta: posamični akt
zadeva: ustavna pritožba
objavljeno: Neobjavljeno | 03.10.2003
dokument: US22661
akt: Ustavna pritožba A. A. zoper akt Predsednika Državnega zbora št. 005-02/97/8-33 z dne 25. 9. 2003
resitev: zavrženje
izrek: Ustavna pritožba A. A. zoper akt Predsednika Državnega zbora št. 005-02/97/8-33 z dne 25. 9. 2003 se zavrže.
stavek: Ustavna pritožba se lahko vloži šele, ko so izčrpana vsa redna in izredna pravna sredstva. Ker v obravnavani zadevi niso izčrpana niti redna pravna sredstva (sodno varstvo v upravnem sporu na podlagi drugega odstavka 157. člena Ustave), za obravnavanje ustavne pritožbe niso izpolnjene procesne predpostavke.
odlocitev: sklep
geslo: 1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
podlaga: Člen 55.2, Zakon o Ustavnem sodišču [ZUstS]
datum_vloge: 2003-09-29T22:00:00.000Z
datum_odlocitve: 2003-10-02T22:00:00.000Z

# Up-637/03

6. 10. 2003

# SKLEP

Ustavno sodišče je v postopku za preizkus ustavne pritožbe A. A. iz Ž. Ž. na seji senata dne 3. oktobra 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

**sklenilo:**

**Ustavna pritožba A. A. zoper akt Predsednika Državnega zbora št. 005-02/97/8-33 z dne 25. 9. 2003 se zavrže.**

## OBRAZLOŽITEV

Pritožnik vlaga ustavno pritožbo zoper akt Predsednika Državnega zbora, s katerim ga je kot pobudnika volivcem za vložitev zahteve za razpis predhodnega zakonodajnega referenduma obvestil, da ne bo dovolil zbiranja podpisov volivcev za podporo zahtevi za razpis referenduma. S tem naj bi jim kršil ustavno pravico do referendumskega odločanja.

Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva. Ker v obravnavani zadevi niso izčrpana niti redna pravna sredstva (sodno varstvo v upravnem sporu na podlagi drugega odstavka 157. člena Ustave), za obravnavanje ustavne pritožbe niso izpolnjene procesne predpostavke. Zato je Ustavno sodišče ustavno pritožbo zavrglo in tudi ni odločalo o predlogu za prekinitev zakonodajnega postopka. Enako je Ustavno sodišče odločilo že v zadevi št. Up-62/96 z dne 14. 4. 1996, OdlUS V, 68 in v zadevi št. Up-254/97 z dne 22. 10. 1997, OdlUS VI, 93.

Senat Ustavnega sodišča je sprejel ta sklep na podlagi drugega odstavka 55. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata

Milojka Modrijan